
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2022. gada 20. jūlija rīkojumā Nr. 537 "Par valsts atbalstu pašvaldībām, lai nodrošinātu iedzīvotājiem kvalitatīvus un pieejamus īres mājokļus"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
1. Ministru kabineta 2022. gada 20. jūlija rīkojuma Nr. 537 "Par valsts atbalstu pašvaldībām, lai nodrošinātu iedzīvotājiem kvalitatīvus un pieejamus īres mājokļus"" (turpmāk - Ministru kabineta rīkojums Nr. 537) 2. - 4. punkts.
2. Ministru kabineta 2024. gada 7. jūnija rīkojuma Nr. 446 “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju” 3. punkts.

Rīkojuma projekts ir izstrādāts saskaņā ar Ministru kabineta 2021. gada 7. septembra noteikumu Nr. 606 “Ministru kabineta kārtības rullis” 218. punktu, kas nosaka, ka “lēmumu atzīt Ministru kabineta sēdē doto uzdevumu par aktualitāti zaudējušu un izbeigt tā kontroli pieņem Ministru kabinets”.

Saskaņā ar Ministru kabineta 2024. gada 7. jūnija rīkojuma Nr. 446 “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju” 3. punktu, ar 2024. gada 1. jūliju Vides aizsardzības un reģionālās attīstības ministrijas nosaukums ir Viedās administrācijas un reģionālās attīstības ministrija.
1.2. Mērķis
Mērķa apraksts
Rīkojuma projekta izstrādes mērķis ir Ministru kabineta Nr. 537 2. - 4. punktā noteikto uzdevumu atzīšana par aktualitāti zaudējušu un kontroļu izbeigšana, kā arī Vides aizsardzības un reģionālās attīstības ministrijas nosaukuma izmaiņas.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ar Ministru kabineta 2022. gada 20. jūlija rīkojumu Nr. 537 tika pieņemts konceptuālais ziņojums "Par valsts atbalstu pašvaldībām, lai nodrošinātu iedzīvotājiem kvalitatīvus un pieejamus īres mājokļus" (turpmāk – konceptuālais ziņojums).

Konceptuālā ziņojumā iekļauto risinājumu ieviešanai tika paredzēts noteiktajos termiņos izstrādāt normatīvo regulējumu - Mājokļu fonda likumprojektu (Nr. 22-UZ-743, uzdevuma izpildes termiņš 2023. gada 21. aprīlis), Ministru kabineta rīkojuma projektu "Par valsts kapitālsabiedrību "Mājokļu fonda institūcija"" (Nr. 22-UZ-743, uzdevuma izpildes termiņš 2023. gada 21.oktobris) un tiesību akta projektu par emisijas kvotu izsolīšanas instrumenta (turpmāk - EKII) līdzekļiem (Nr. 22-UZ-764, uzdevuma izpildes termiņš 2023. gada 21.oktobris).

Uzdotie uzdevumi nav izpildīti, ņemot vērā, ka līdz šim brīdim valsts budžeta programmā dēļ ierobežotajiem finanšu līdzekļiem EKII līdzekļi primāri novirzīti projektu iesniegumu konkursu finansēšanai, attiecīgi nebija pieejams nepieciešamais finansējums valsts kapitālsabiedrības "Mājokļu fonda institūcija" darbības uzsākšanai.

Vienlaikus ir jāmin, ka arī turpmākajos gados budžeta līdzekļi būs ierobežoti, ir noteiktas konkrētas budžeta prioritātes, kas nozīmē, ka nebūs pieejami brīvi līdzekļi, ko varētu novirzīt valsts kapitālsabiedrības "Mājokļu fonda institūcija" darbības uzsākšanai. Attiecīgi uzdevumi ir zaudējuši savu aktualitāti un ir radusies nepieciešamība noņemt no kontroles.
Problēmas un risinājumi
Problēmas apraksts
Ministru kabineta rīkojumā Nr. 537 atsevišķi ietvertie uzdevumi ir zaudējuši savu aktualitāti, attiecīgi Ministru kabinetam ir jāpieņem lēmums par kontroles izbeigšanu šiem uzdevumiem.

Saskaņā ar Ministru kabineta 2024. gada 7. jūnija rīkojuma Nr. 446 “Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju” 3. punktu, ar 2024. gada 1. jūliju Vides aizsardzības un reģionālās attīstības ministrijas vietā norādāma Viedās administrācijas un reģionālās attīstības ministrija (turpmāk - VARAM).
Risinājuma apraksts
Rīkojuma projekts paredz svītrot Ministru kabineta rīkojuma Nr. 537 3. - 4. punktu, tā vietā 2. punktā nosakot VARAM Reģionālās politikas pamatnostādņu 2021.-2027. gadam īstenošanas starpposma novērtējumā, kas atbilstoši Ministru kabineta 2019. gada 26. novembra rīkojumam Nr. 587 “Par Reģionālās politikas pamatnostādnēm 2021.-2027. gadam” jāiesniedz izskatīšanai Ministru kabinetā līdz 2025. gada 1. jūnijam, iekļaut priekšlikumu par turpmāko rīcību valsts kapitālsabiedrības "Mājokļu fonda institūcija" izveidei.

Reģionālās politikas pamatnostādnēs 2021. - 2027. gadam pie A.2.3. uzdevuma “Mājokļu pieejamība darbaspēkam reģionos” ir noteikts, ka “Turpmākā rīcība ir saistīta ar Ekonomiskās sadarbības un sadarbības organizācijas priekšlikumu apspriešanu ar pašvaldībām un sociālajiem partneriem, tai skaitā Latvijas Darba devēju konfederāciju un Latvijas Tirdzniecības un rūpniecības kameru, izstrādājot Latvijas situācijai atbilstošu atbalsta instrumentu kompleksai mājokļu pieejamības nodrošināšanai.”, līdz ar to šajā gadījumā izvērtējums par valsts kapitālsabiedrību “Mājokļu fonda institūcija” būtu atbilstošs, kā viens no atbalsta instrumentiem kompleksai mājokļu pieejamības nodrošināšanai.

Plānots, ka izvērtējumā par valsts kapitālsabiedrību “Mājokļu fonda institūcija” tiks ietverta analīze par līdzšinējām darbībām valsts kapitālsabiedrības “Mājokļu fonda institūcija” izveidei (piemēram, izstrādātais Mājokļu fonda likumprojekts un tirgus nepilnību izvērtējums, izstrādātās valsts kapitālsabiedrības finanšu darbības prognozes periodā no 2025. līdz 2039. gadam), kā arī izvērtējums ietvers priekšlikumus rīcības plānam turpmākai valsts kapitālsabiedrības “Mājokļu fonda institūcija” izveidei (piemēram, laika grafiks attiecīgā nepieciešamā normatīvā regulējuma izstrādei, saraksts ar citiem dokumentiem, kas ir jāizstrādā, piemēram, par valsts atbalsta piemērošanas modeļiem, budžeta līdzekļu piesaistes iespējamība un citas alternatīvas finanšu līdzekļu piesaistei), ārvalstu labās prakses piemēri ar efektīvākajiem risinājumiem mājokļu izveidei, kas izmantojami Latvijas gadījumā.
 
Saskaņā ar Finanšu ministrijas 2024. gada 13. septembra rīkojumu Nr. 335 ir izveidota uzraudzības grupa zemu un pieejamu cenu īres dzīvokļu privātās un publiskās partnerības risinājumu izstrādei, kuras uzdevums ir uzraudzīt vadības grupas (izveidota ar Finanšu ministrijas 2023. gada 21. decembra rīkojumu Nr. 509) izstrādāto zemu un pieejamu cenu īres dzīvokļu privātās un publiskās partnerības iespējamo risinājumu ietvaru, piedāvāto privātās un publiskās partnerības struktūru, ieviešanas nosacījumus un grafiku. Uzdoto uzdevumu nosaka Ministru kabineta 2023. gada 8. novembra rīkojuma Nr. 739 “Par Mājokļu pieejamības pamatnostādnēm 2023.–2027. gadam” 2. rīcības virzienā: “Atbalsts mājsaimniecībām ar vidējiem ienākumiem” paredzēto zemu un pieejamu cenu īres dzīvokļu privātās un publiskās partnerības risinājumu izstrāde. Piedāvāto risinājumu ietvaros uzraudzības darba grupā plānots apskatīt arī iespējamo valsts kapitālsabiedrības "Mājokļu fonda institūcija" iesaisti, ņemot vērā, ka Ministru kabineta rīkojumā Nr. 537 pie Mājokļu fonda pārvaldes modeļu variantiem ir minēti:
1. publiski privātā kapitālsabiedrība, kurā visas kapitāla daļas pieder VARAM un vairākām pašvaldībām (2. variants);
2. publiski privātā kapitālsabiedrība, kurā visas kapitāla daļas pieder vairākām pašvaldībām (3. variants).

Jautājums par valsts kapitālsabiedrības "Mājokļu fonda institūcija" darbības izvērtējumu ir aktualizēts Mājokļu pieejamības pamatnostādņu 2023. – 2027. gadam īstenošanas plāna projekta 2024. – 2027. gadam ietvaros (tiesība akta Nr. 24-TA-1199), paredzot VARAM sadarbībā ar Ekonomikas ministriju un Finanšu ministriju izstrādāt priekšlikumus turpmākajai rīcībai valsts kapitālsabiedrības “Mājokļa fonda institūcijai” izveidei, tai skaitā ietverot priekšlikumus par finansējuma avotiem kapitālsabiedrības darbībai (ar izpildes termiņu 2025. gada 1. jūlijs).

Vienlaikus rīkojuma projektā Vides aizsardzības un reģionālās attīstības ministrijas vietā ir norādīta VARAM.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
iedzīvotāji
Ietekmes apraksts
Veicot izvērtējumu un izveidojot valsts kapitālsabiedrību "Mājokļu fonda institūcija", tiks uzsākta īres mājokļu būvniecība reģionos, attiecīgi ieguvēji būs iedzīvotāji, kuri izmantos īres mājokļus.
Juridiskās personas
pašvaldības
Ietekmes apraksts
Tiks nodrošināts atbalsta instruments pašvaldībām mājokļu īres tirgus izveidei un stiprināšanai, pieejamu mājokļu nodrošināšanai.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
-
2.2.2. uz nozaru konkurētspēju:
-
2.2.3. uz uzņēmējdarbības vidi:
Jā
Ietekmes apraksts
Īres mājokļu pieejamība reģionos nodrošinās labvēlīgu ietekmi uz uzņēmējdarbības vidi, veicinot jaunu uzņēmumu veidošanos, kas attiecīgi nodrošinās jaunas darba vietas un nodokļu ieņēmumus pašvaldības un valsts budžetā.
2.2.4. uz mazajiem un vidējiem uzņēmējiem:
Nē
2.2.5. uz konkurenci:
Nē
2.2.6. uz nodarbinātību:
Jā
Ietekmes apraksts
Tiks izmantotas nodarbinātības iespējas reģionos, kas stimulēs iedzīvotāju palikšanu dzīvesvietās, kopumā uzlabojot iedzīvotāju labklājību.
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Kā izriet no Ministru kabineta 2009. gada 25. augusta Ministru kabineta noteikumu Nr. 970 "Sabiedrības līdzdalības kārtība attīstības plānošanas procesā" 5. punkta, institūcija piemēro sabiedrības līdzdalības kārtību arī to tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Tā kā ar projektu ir paredzēts veikt izvērtējumu par valsts kapitālsabiedrības turpmāku darbību un veikt tehnisku precizējumu, tad netiek ieviestas izmaiņas esošajā tiesiskajā regulējumā un netiek ieviestas jaunas politiskās iniciatīvas, tad konkrētajā gadījumā sabiedrības līdzdalības kārtība nav piemērojama.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
pašvaldības
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Attiecībā par valsts kapitālsabiedrības "Mājokļu fonda institūcija" izveidi, tiks vērtētas iespējas paplašināt darbības jomas kādā no VARAM kapitālsabiedrībām vai dibinot jaunu valsts kapitālsabiedrību atbilstoši Publiskas personas kapitāla daļu un kapitālsabiedrību pārvaldības likuma 10. pantam.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Tiks veicināta publiskā pakalpojuma - mājokļu būvniecība reģionos - attīstība.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Ar atbalsta instrumenta ieviešanu tiks veicināta reģionu attīstība, tādējādi mazinot reģionālās atšķirības. 
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

